P.L.O.T. ANORDNING
Det er en ren krudttønde. Vi afventer go fra borgmesteren.
Lille pige! Stop!
Stop!
Hvad vil du, tøs?
Flække din røv.
Bøh!
Flot klaret.
Hvem er du?
Frank Drebin, Politipatruljen.
Den nye udgave.
Pokkers!
Jeg er kommissær Frank Drebin, kriminalinspektør ved Politipatruljen -
- under Los Angeles Politi.
Dagen efter bankrøveriet startede som alle andre.
Jeg vågnede i min tomme politilejlighed -
- og stirrede på et billede af min afdøde politikone med en politiklump i halsen.
En perfekt morgen, -
- men lidet anede jeg, hvad byen havde i ærmet til mig.
- Der har vi ham. - Godt gået, Frank!
- Tak skal I have. - Han skal ikke fejres.
I to, ind på mit kontor.
Takket være dig måtte jeg stå skoleret for borgmesteren.
Nogle af de bankrøvere, du sendte på hospitalet, vil sagsøge os.
- De er jo forbrydere. - Sådan er loven.
- Skal politiet nu adlyde loven? - Altid.
Hvem skulle arrestere mig? Politiet? Mener hun det?
- Mener han det? - Nej.
De truer med at lukke Politipatruljen på grund af dig.
Ikke mindst på grund af McDonald's-fadæsen i fjor.
- De ville ikke servere Frihedsfritter. - Du arresterede samtlige ansatte.
Jeg var oprevet over det med Janet Jackson til Super Bowl.
- Det er 20 år siden. - Ikke for mig.
- Vi hører, hvad du siger, chef. - Godt, for I er taget af banksagen.
I skal gøre færdselstjeneste. Der er sket en bilulykke i Malibu.
Og sørg for at tænde jeres kropskameraer.
Forstået. Kameraet vil være tændt.
Drebin! Det er nye tider i Politipatruljen!
Alt forandrer sig så hurtigt.
- Man kan ikke kæmpe mod rådhuset. - Nej, det er en bygning.
Se, det var en rigtig mand. Din fars slags findes ikke mere.
Det er godt, han ikke skal se, hvad Politipatruljen er blevet til.
Giv mig lige et øjeblik, Ed.
Hej, far. Det er mig, Frank jr. Jeg vil være ligesom dig, -
- men også fuldstændig anderledes og original.
Så hvis du er stolt af mig, så giv mig et tegn.
Måske i form af en ugle eller sådan noget.
Hej, far. Det er mig, Ed.
Hvor jeg dog savner dig.
Hej, far.
Ed og jeg ankom til ulykkesstedet i Malibu ved totiden. Intet usædvanligt.
Men i denne by er det sædvanlige usædvanligt, sædvanligvis.
Hvordan gik din date i går?
- Jeg magtede det ikke. - Aflyste du?
Nej. Jeg fik Barnes til at sige til hende, at jeg var blevet dolket.
Hvor romantisk. Men alle har brug for nogen. Selv en enkemand som dig.
Jeg er bare ikke klar til kærlighed endnu.
Vraget er klar til inspektion. Ulykken skete ved firetiden i morges.
Der var ingen dækspor på vejen. Han nåede ikke at bremse.
- Spirituspåvirket? - Lidt. Jeg skal jo lige vågne.
- Fancy bil. - En af EdenTechs nye elektriske.
Elektriske? I gamle dage var elektrisk forbeholdt ål, stole -
- og Catherine Zeta-Jones i "Chicago".
Tomme pilleglas.
Hvem var han?
Simon Davenport, 53 år. Ugift, ingen børn.
Han har en søster i Hancock Park, men vi ved ikke ret meget om hende.
Beth Davenport.
Fraskilt, 1,68 høj, 59 kilo.
Fyrigt temperament. Chokoladenarkoman.
Elsker at være i naturen eller at putte med en god bog.
Jeg har set nok. Noter det som selvmord.
Værsgo!
FORTROLIGT
PERSONALEMUSICAL ROLLELISTE
Ej, helt ærligt. Hun kan jo ikke synge.
- Hr. Inspektør? - Barnes.
Jeg har brug for et råd angående bankrøveriet.
Ingen af røverne kendte hinanden eller deres arbejdsgiver.
Genialt. Hvad de ikke ved, kan de ikke sladre om. Godt tænkt af bagmanden.
Røverne måtte også beholde alle pengene.
- Hvem planlægger sådan et røveri? - Målet må have været noget andet.
Lad os afhøre en af røverne og se, om vi kan få ham til at kvidre.
Du har besøg, Frank. Hun vadede bare lige ind.
Skal jeg smide hende ud?
Nej, det gør ikke noget.
Herhenne, hr. Inspektør.
Jeg afsvor kærlighed, da min kone døde, men damen her var godt skåret.
Ansigt, hoved, skuldre, knæ og tæer -
- og en bagdel, der ville få ethvert toilet til at tigge om pølser.
Undskyld ventetiden. Hvad kan jeg gøre for Dem?
Simon Davenport ville ikke have begået selvmord.
- Stiverten fra bilvraget i Malibu? - Den stivert var min bror.
Han var faktisk ikke ret stiv. Nærmere blævret og opsvulmet.
Jeg mener, kondolerer. Værsgo at tage plads.
Ellers tak. Jeg har nok af siddepladser derhjemme.
- Nå, fru …? - Davenport.
Frøken Beth Davenport, hr. …?
Drebin.
Frøken kriminalinspektør Frank Drebin.
- Jeg tror, Simon blev myrdet. - Hvad får Dem til at tro det?
Han ringede i går og sagde, han var i fare, så vi aftalte at mødes i dag.
Lyder det som en, der vil begå selvmord?
- Nej, det gør det ikke. - Hvorfor ville nogen ham til livs?
Der er altid en grund til, at nogen bliver myrdet.
- Havde han en irriterende latter? - Nej. Jeg er ikke helt mig selv.
Pyt, jeg er heller ikke Dem.
- Hvad arbejdede Deres bror med? - Computere.
- Han var ansat hos Richard Cane. - Som vil redde verden med elbiler.
De må tale med ham og tjekke Simons kørehistorik …
Tøv en kende. Lad os nu lige overlade politiarbejdet til mig.
Jaså. Det er altid det samme med mænd som Dem.
Stædige, gamle mænd, der tror, de ved bedst.
Det her er min metier. Hvis nogen har gokket Deres bror, finder jeg ham.
Tak, men Simon var min eneste familie.
Jeg venter ikke bare på, De gør Deres arbejde.
Det er præcis, hvad De bør gøre. Jeg lader høre fra mig.
Jeg laver en række bogoplæsninger i ugens løb. Der kan De finde mig.
Jeg skriver true crime-romaner baseret på fiktive historier, jeg selv opdigter.
Det kan godt være, De skriver om det, men jeg lever i det.
Nu må De have mig undskyldt.
En kollega har fødselsdag, og jeg er afdelingens bedste sanger.
Jeg vil alligevel godt tage den plads.
Det var længe siden, nogen havde talt sådan til mig.
Sådan en afklapsning skal man normalt betale for i en vaskekælder.
Hun havde hofter, som formelig skreg efter en hulahopring.
Gutter, gider I lige?
Jeg var ikke overbevist om, at Simon var blevet myrdet, men sagen kløede i mig.
Og når jeg klør, bliver jeg ved, til der går hul på huden, -
- og lægen giver mig besked på at gå med vanter.
Tak.
- Deres overtøj? - Champagne?
DRIKKEPENGE
Richard Cane havde tjent en formue på mikroprocessorer og brugt den på -
- at bygge en stor handelsplatform og et grønt teknologiimperium.
Pludselig for bjørnen frem mod mig. Jeg trak min kniv, -
- men den tordnede videre hen mod en honningkube, der hang over lejrpladsen.
Den havde hængt der hele tiden, uden at jeg havde set den.
Ah, der var De jo.
Kriminalinspektør Drebin.
- Også jeg. - Richard Cane. Kom med.
- Hvad kan De fortælle om hr. Davenport? - Simon var en fremragende programmør.
Jeg kendte intet til hans depression. Selvmord er tragisk.
- Angiveligt selvmord. - Mistænker De urent trav?
Nej, det var næppe en hest, der stod bag, men intet er udelukket.
Var det et af Simons projekter?
Nej, det er en lysterapimaskine, der øger ens testosteronniveau.
Vidste De, at mænds sædkvalitet er historisk dårlig over hele linjen?
Min sæd kommer ikke i hele linjer, men i en gammel Bon Jovi-T-shirt.
Nu må De ikke misforstå mig, men jeg er faktisk stor fan af Dem.
Jeg læste om Dem og bankrøveriet. Mænd som Dem er en uddøende art.
- Som mig? - Ja.
Mænd, der handler uden at spørge om lov, når noget er i stykker.
Det overrasker mig at høre fra en, der er så glad for dingenoter.
Sætter De da ikke pris på moderne vidundere?
- Verden var bedre førhen. - Jeg er enig, men sig det ikke til nogen.
- Cigar? - Det ser sådan ud.
- Nej, vil De have en? - Rygning inden døre?
Har De tænkt Dem at give mig en bøde?
Den tændstikæske har jeg set før.
Den er fra The Bengal, min klub for byens spidser.
Et sted, hvor mænd kan slappe af over en sjus -
- og, med Black Eyed Peas' ord, gå totalt retardo i den.
- Må man stadig bruge det ord? - I min klub må man.
- Jeg elsker Black Eyed Peas. - Hvem gør ikke det?
- Jeg kender et par stykker. - De er idioter.
- will.i.am. - Apl.de.ap.
- Taboo. - Glem ikke Fergie.
- Jeg glemmer aldrig Fergie. - "The Dutchess".
Hvis der skulle være noget, må De endelig ringe.
Tak. De hører fra mig.
- Det er den vej. - Naturligvis.
Lad os give hr. Drebin en lille gave i morgen.
EdenVox-1 er Politipatruljens første fuldautomatiske -
- og selvkørende elbil. Vi har netop fået den foræret af Richard Cane.
- Du må have gjort indtryk, Frank. - Det ser sådan ud.
- Kaffe? - Kom og se nærmere på den.
Hygsomt.
- 0 til 100 på 3,1 sekunder. - Det er formentlig godt.
Se så her. Bil, åbn dørene.
- Eddersmart. - Prøv engang.
Bil, luk dørene.
Det er sjovt.
Okay, se så her. Bil, kør fremad 10 meter.
Lækkert.
- Imponerende. - Hey, gutter?
Det her sted er ved at skvatte fra hinanden.
Vidnerne kan identificere dig. Vi ved, du var med i banken.
Jeg siger jo, jeg ikke var der.
Tak, Park.
Det er noget af en straffeattest, du har.
Du har afsonet 20 år for mørbrad. Den må have været hårdt stegt.
Mener du mordbrand?
Vi ved, jeres chef ikke var ude efter penge. Hvad ville han have?
Jeg var der ikke.
Du tror, du er så kløgtig. Mit kropskamera siger noget andet.
Ed.
Det er så smart med teknologi.
Politipatruljen går meget op i gennemsigtighed nu om dage.
Central, Drebin her. 10-7.
Chilidog!
En hjørnesten i kostpyramiden. Du må godt spole lidt frem.
Kørekort og registreringsattest.
- Det er ikke min. - Hov, undskyld.
Du virker som en fin fyr. Du slipper med en advarsel.
Det er først senere på dagen. Spol et godt stykke frem.
Vent og se.
Jeg skal på toilettet. Kør, kør, kør!
Koncentrer dig, Frank. Du kan godt holde dig.
- Længere frem. - Jeg ødelægger mit jakkesæt.
- Barnes. - Undskyld.
- Det er politiet! - Der er altså kø.
Kæft, hvor er du ulækker.
Du blev ammet, til du var 13.
Du kan ikke få jern på uden lugten af mælk i næsen.
- Du gør det ikke. - Du skal ikke spise den.
- Åh gud … - Jeg spiste fem mere den dag.
Hjalp det, Frank? Det kan du fandeme tro.
Ja, det er dig inde i banken.
Fair nok. Dem, vi arbejdede for, var bindegale.
De ville bare have fingre i en eller anden depotboks.
Der. Boks 595. Ed, tjek listen.
Du tror, det er løgn. Simon Davenport.
Det vil altså sige, at de to sager -
- er én sag.
Da vi sammen søsatte EdenTech, var det med ét mål: at redde verden.
Vi har skabt banebrydende teknologi, men er verden blevet bedre?
Nej. Den er blevet værre.
Da nationens fædre grundlagde vort land, sad de i et lokale som det her -
- fyldt med mænd som os og undfangede et imperium.
USA.
Ja. Men med tiden ville andre også have adgang til det lokale.
Fiskemennesker. Med gæller på halsen.
- Havmænd og havkvinder. - Havfruer.
Ikke fiskemennesker. Utaknemmelige mennesker.
Mennesker, der ikke havde fortjent en plads ved bordet.
Mennesker, der ikke var skabt som os.
Krabbehænder. De havde krabbehænder i stedet for fingre.
Stop. Lad mig tale færdig.
- Her er et krabbehåndsmenneske. - Læg den telefon væk!
Vi må se i øjnene, at vores plan ikke fungerer.
Systemet er i stykker. Og hvad gør man, når systemet går ned?
Man trækker stikket ud -
- og sætter det i igen.
Min Primitiv Lavtstående Og Tykpandet-anordning.
Nu skal I se, hvad den kan.
Vi satte kameraer op i et medborgerhus og udførte et lille eksperiment.
Hvad ville der ske, hvis man bragte menneskers psyke tilbage til urstadiet?
Anordningen udsender lydbølger, -
- der reducerer hjernen til dens dyriske kerne.
Frekvensen var afgrænset, men næste gang -
- sender vi via alle smartenheder, indtil hele verden er blevet inficeret.
I mellemtiden tager vi ophold i en af mine superbunkere, -
- hvor der er både mad, vand og verdens bedste underholdning.
Hej, onde milliardærer! Jeg glæder mig til at optræde for jer igen og igen -
- i Dommedagsgøglerbunkerstuen i afsnit 4 af Distrikt Arizona. Vi ses!
"Amish Paradise".
Til sidst vil de overlevende have fortjent at leve iblandt os.
Da vender vi tilbage til en verden, som vi vil kunne genopbygge -
- som grundlæggere af et nyt Eden.
Mine herrer og dame, nytårsaften giver jeg jer:
Projekt Inferno!
Canes klub lå kun 800 meter fra stedet, hvor Simon var forulykket.
Kunne han have været der, den aften han døde?
Jeg bad min nye patruljevogn om at køre til Malibu.
Advarsel. Tag venligst rattet. Advarsel. Tag venligst rattet.
Flyt jer fra vejen! Hvad tænker I på?
Den her by er af lave.
Hvad skulle det være?
Måske du kan hjælpe mig. Jeg leder efter en ven, der måske har været her.
Ham har jeg ikke set.
- Du så knap nok på det. - Jeg så tilstrækkeligt.
- Du kan ikke huske mig, vel? - Burde jeg kunne det?
Du skød min bror "i retfærdighedens navn".
- Jeg har skudt tusindvis. - Du skød ham i ryggen.
- Hundredvis. - Han var ubevæbnet. Og hvid.
Så er du Tony Roilands bror. Hvordan går han og har det?
Seriøst? Dårligt.
Nå ja.
Måske har jeg set din ven, måske ikke. Jeg kan ikke huske det.
Kan du ikke huske det? Så lad mig opfriske din hukommelse.
Kan du huske det nu?
Ja, han sad i et hjørne og fik en drink. Mere ved jeg ikke.
- Hvor er overvågningsoptagelserne? - Ude bagved. Der er adgang forbudt.
Der var hun igen. Hun var dæleme smuk.
Hendes krop bar på hendes hoved, og hendes bagdel syntes at sige:
"Hej, jeg er en talende bagdel."
Elegant? Det tror jeg vistnok.
Men som en babysitter med tre job manglede jeg ikke et babysitterjob.
- Hr. Kriminalinspektør. - Hvad laver De her?
Jeg sagde jo, jeg ikke bare ville sidde og vente.
Det her er ikke en af Deres historier. De færreste civilister opklarer forbrydelser.
De har læst min bog. Hvad syntes De?
Det er ren fantasi. Paryk og solbriller gør ikke nogen kvinde til snigmorder.
- Men kunne De lide den? - Den havde sine momenter.
- Kriminalinspektør Drebin. - Ved han, De er Simons søster?
- Nej. - Lad det blive ved det.
- Det er vel nok en overraskelse. - Fint, tak. Nydeligt sted, De har.
- De døde dyr lugter slet ikke. - Tak. Har De lyst til en drink?
Bare vand med et lille pift.
Hvem er denne henrivende skabning? Vi har vist ikke mødt hinanden.
Det er frøken …
… Cherry …
… Roosevelt …
… Tyksak Der Æder Spaghetti.
Interessant navn.
Ja. Tak.
Hvad skylder man æren?
Jeg vil gerne se Deres overvågningsoptagelser.
- Må jeg spørge hvorfor? - Ja, værsgo.
Jeg kan desværre ikke vise Dem optagelserne.
Vores medlemmer forventer den yderste diskretion.
- Jeg håber, De forstår. - Det hjælper på det.
Tak for skænken. Nu må vi se at komme afsted.
Allerede? De går vel ikke også, frøken Spaghetti?
Jo, hun går også. Hun skal tidligt op og i Disneyland.
Hun er Disney-tosset. Nærmest besat. Hendes seng er dækket med dukker.
Bliv nu og få en drink. Gør det noget, Drebin?
- Gerne for mig. - Så gør jeg et bord klar.
Få fat i optagelserne, så holder jeg ham beskæftiget.
Tak.
- Her er vel nok fint. - Tak skal De have.
- Må jeg tale bramfrit? - Jeg foretrækker engelsk.
De er alt for sofistikeret til Frank Drebin.
- Jeg danner ikke par med Drebin. - Det glæder mig at høre.
Skål.
Fra Bill Cosbys konkursbo.
Av, det gjorde ondt.
Pokkers!
Mor, det er ikke så godt lige nu. Jeg ringer senere.
Jeg er nødt til at lægge på nu.
Hvad arbejder De så på for tiden?
Lad os ikke tale om arbejde. Lad os tale om fornøjelse.
- Kan De lide jazz? - Jeg elsker det.
Også jeg.
Chef.
- Vi har et problem. - Ikke nu.
Javel.
Den her er tilegnet min elektriske nye ven, Richard Cane.
Sassafraskylling i D. Kom godt med klumper i.
At slås minder om jazzmusik.
En scatlignende improvisation, hvor man lader fantasien føre an.
Jeg har det fint.
Der er to ting, jeg elsker. Min hjemmegående kæreste -
- og GorillaSperm, energidrikkosttilskuddet til mænd.
Glem alt det smarte fis. Skal du være hakket, skal du bruge MuskelSlim.
Der kan man bare se.
Og hvem er det, der lytter med i smug?
Douglas O'Reilly, journalist på L.A. Chronicle.
Pokkers.
Hr. Drebin udgør tilsyneladende et problem. Hold øje med ham.
Sørg for, han ikke skaber flere genvordigheder.
Davis, jeg håber, det er vigtigt.
Hvad gjorde han? Få fat i Drebin med det vons!
Chef, hør nu på mig. Der stikker noget under her.
Du kan lige vove på at vække min mand.
Hvad tænker du på, Drebin? Richard Cane er en magtfuld mand.
Han har doneret flittigt til byen, blandt andet din nye bil.
Richard Cane er indblandet i mordet på Simon Davenport.
- Og bankrøveriet. - Efterforsker du stadig det?
- Du er suspenderet. - Suspenderet?
Du må ikke vække Ronald. Han har Fitzgerald-oplægget i morgen.
Og hvis Morimoto ikke synes om hans vertikalintegrationsstrategi, -
- løber Bill Cantor med forfremmelsen for tredje år i træk.
- Men Ronald har jo oplært Bill. - Netop. Jeg har ikke noget valg.
Du er lagt på is i to uger. Skrub så ud med dig.
Vi hepper på dig, Ronald. Giv dem det glatte lag.
Barsk aften?
- Nå, det er Dem. - Hvad så De på optagelserne?
Hør her. Jeg føler med Dem, -
- men jeg måtte tæve mig igennem et hav af lakajer.
- Det var aldrig gået uden min hjælp. - Nu strammer De den.
Nu er jeg både træt og sulten. Farvel, frøken Davenport.
Vi kunne spise middag sammen. Jeg trænger til lidt mundgodt.
Skru ned for blusset. Kalkun branker ved 200 grader.
- Hvad havde jeg sat det på? - Cirka 500.
- En kalkun skal kæles for. - Kan De ikke lide det rosa indre?
Jeg elsker det rosa indre.
- Sørg for at give den godt med fyld. - Bare De ikke er bange for salmonella.
Jeg er vild med det. Giv mig en syg, lille dreng.
- De giver ikke op, vel? - Ikke et øjeblik.
Tak.
De må undskylde rodet.
Jeg har ikke nænnet at gøre rent, siden min kone døde.
Kondolerer. Hvordan gik hun bort?
Midt i en aflevering. Hun havde en kanonarm.
Så vi finder aldrig ud af, om hun kunne være blevet prof.
- Hun var mit livs lys. - Hun lyder som en helgen.
Eller en Bronco eller en 49er.
Vi havde ingen præferencer, når bare det ikke var Browns.
Sikken udsigt. I sin tid flyttede jeg hertil for at læse på college.
- Kandidat? - Jeg kan både dit og dat.
Jeg har desværre ikke så meget at byde på.
Men …
Al den snak om kalkun har fået mig i gavehumør.
Jeg har vistnok en kalkun et sted, men min ovn er møgbeskidt.
Pyt med det. Jeg kan godt lide en klam steg.
De havde ret. Ovnen er ulækker.
Det lød sjovt med en klam steg, men det ville være uhygiejnisk.
At dryppe den med fond er noget af det vigtigste.
Der har vi jo Buster. Han må have lugtet, hvad der foregår.
Det er ikke til dig.
- Hvor er han stærk. - Giv så slip.
Vil du ikke hellere have en kløtur?
Det er ikke rart.
Deres hår. Må jeg?
- Det var bedre. - Er det her skørt?
Jeg tror måske, jeg har glemt, hvordan man kysser.
TROLDDOM OG BESVÆRGELSER
Efter en afslappende weekend sammen med Beth -
- genoptog jeg efterforskningen.
Jeg ringede til L.A. Chronicle og spurgte efter Douglas O'Reilly.
Han var ikke mødt på arbejde, så jeg tog hen til hans lejlighed.
Douglas O'Reilly? Det er inspektør Frank Drebin fra Politipatruljen.
Hallo?
Er der nogen hjemme?
Åh nej.
Douglas, jeg har trådt i en rød væske. Har du noget køkkenrulle?
Jeg sviner din lejlighed til.
TAG MIG
Jeg har taget din kniv for dig. Hvor skal jeg gøre af den?
"Tryk optag, sig dit navn, og sig: 'Det var mig.'"
Kriminalinspektør Frank Drebin. Det var mig.
O'Reilly, er det dig?
O'Reilly?
Da slog det mig.
Som en idiots nyvaskede skjorte skulle jeg hænges til tørre.
Jeg måtte rydde gerningsstedet. Uden lig, ingen forbrydelse.
Der røg den mulighed.
Stands!
Det er ikke, hvad det ser ud til at være.
Han stikker af!
Bil, kør!
Tak, bil.
Bil, stop. Jeg sagde stop.
- Drebin, må jeg tage rattet? - Hvad foregår der?
Jeg har overtaget styringen af bilen. Det er en måde at løse problemer på.
Så var det sådan, Davenport døde. De kørte ham ud over skrænten.
Men han havde sladret til reporteren, så ham dræbte De også.
Nej, Frank, det gjorde du.
Du er den gale strømer, der dolkede en reporter og derefter kørte i havet.
Det er bare en skam, du ikke kan overvære, -
- hvad jeg har planlagt nytårsaften. Nå, men hav en god tur.
Hej, Susan.
Væk, væk, væk!
Bier? Nej, nej, nej!
Væk! Af vejen!
- Har du brug for hjælp? - Luk dørene op!
Så gerne!
- Frank, er du okay? - Pyt med det.
Simon Davenport blev myrdet. Cane kørte ham ud over skrænten.
Der er udstedt en arrestordre på dig. De påstår, du har dræbt en reporter.
Borgmesteren har fået nys om det og har trukket vores finansiering.
- Politipatruljen er nedlagt. - Jeg skal nok rette op på det.
- Hold lav profil, Frank. - Tak skal du have, Ed.
Undskyld, må jeg låne din telefon? Tak.
Jeg ringede til Beth og overbragte hende nyheden.
Det var ikke let, men jeg håbede, det kunne give hende ro i sjælen.
- Tak for lån. - Ej, for helvede …
Åh, Frank. Tak.
Du er jo såret. Kom indenfor.
Jeg havde ikke andet.
- Det kommer nok til at svide lidt. - Gør det bare.
Bliv ved.
Cane sagde, han havde planlagt noget stort i morgen, nytårsaften.
Det var garanteret det, Simon ville advare os om.
- Hvad er det for noget stort? - Jeg ved det ikke. Nok noget farligt.
Frank, der er noget, jeg må tilstå. Da min bror ringede til mig, -
- fortalte han mig noget, jeg ikke har fortalt dig om.
Han havde udviklet en anordning, der kunne gøre folk rolige.
Han frygtede, at den kunne bruges til det modsatte.
Gøre folk urolige?
Skulle der ske ham noget, måtte jeg gøre alt for at stoppe anordningen.
Det var hans sidste ord.
- Så det var derfor, du kom til mig. - I første omgang, ja.
Det var derfor, du var på Bengal Club og lod, som om du elskede mig.
Nej, Frank. Hvordan kan du sige det?
Tænk, at jeg tillod mig at elske igen. Jeg skrev sågar en sang om det.
Du må ikke gå.
Frank, se på mig.
- Hvad er det? - Hvad?
Det er min harddiskoptager. Jeg lånte dig den, -
- så du kunne se første sæson af "Buffy" og begynde at forstå mine referencer.
Og jeg sagde specifikt, du ikke måtte slutte den til internettet.
Det kabel går fra min harddiskoptager til din router, hvor internettet kommer fra.
- Jeg ville bare sætte strøm til. - Nu kan det hele være væk.
Væk med musicalafsnittet. Væk med Xander, Spike og Cordelia Chase.
Væk med Daniel "Oz" Osbourne og Willows dobbeltgænger-afsnittet.
Jeg vidste ikke, det var så …
- Frank, vi er midt i en vigtig … - Bliv nu bare stående.
De er væk.
- Det er fastnettelefonen. - Jeg tager den.
Hallo?
- Ed her. Jeg har fundet ud af noget. - Jeg kommer med det samme.
På optagelserne fra banken havde Ed set en mand liste ud ad bagdøren.
Manden var Canes højre hånd.
Han måtte kende Canes plan. Vi måtte presse den ud af ham, -
- men vi var nødt til at gøre det uden om systemet.
Vi er på vej.
Du er ikke min sædvanlige chauffør.
Det er ikke min sædvanlige bil.
Det er ikke min sædvanlige gas.
Det er ikke min sædvanlige måde at falde i søvn på.
- Doktor, han er vågen. - Hvilken dag er det?
2. Januar. Du har ligget her i tre dage.
RICHARD CANE ARRESTERET
- Gider du skrue op? - Det bliver ikke nødvendigt.
- Goddag, hr. Gustafson. - Dig.
Er du overrasket? Jeres lille plan gik i vasken.
Vi forpurrede den. Cane sidder i spjældet.
Og desværre for dig kvidrer han.
Han siger, du dræbte Simon Davenport og reporteren. Det kan give dødsstraf.
- Du lyver. - Så fortæl mig sandheden.
Glem det.
Hård banan. Ved du, hvad der sker med flotte fyre som dig i brummen?
- De vil elske dig. - Hvad snakker du om?
Jeg har set det så tit. En godte som dig skal nok blive populær.
Først går dit forbryderfoto viralt på nettet. Den sexede tremmerusker.
Tillykke med berømmelsen.
Så en dag finder dine nye fans et smuthul i loven og får dig løsladt.
- Det lyder da godt. - Men nu har du et image at værne om.
Den sexede tremmerusker. Ud med kulhydrater og ind med periodisk faste.
Er du glad for nudler? Nu står den på suppe.
Og så er en ny, sexet tremmerusker kommet til. Og han er kropspositivist.
Han æder burgere på Instagram, mens du sulter ihjel.
Men du kan ikke skifte kurs nu, så du beslutter at gøre en ende på det.
Bang! En kugle for panden! Men du skyder ved siden af.
Du rammer den del af hjernen, der regulerer prutter.
Nu er du et nyt meme: pruttemanden. Er det sådan, du gerne vil ende?
Så spyt ud, pruttemand! Spyt ud!
- Det var Canes plan, ikke min. - Hvad gik den ud på?
Han ville udsende radiobølger, der kunne forvandle folk til vilddyr.
- Hvor ville han gøre det? - Under WWFC-kampen ved midnat.
- Hvor skulle apparatet være? - I nytårskuglerne.
Jeg vil have en advokat. Jeg er ked af, vi hængte dig til tørre.
- Fik I det hele? - Hvert et ord.
- Der er kun halvanden time til nytår. - Den tilståelse holder næppe i retten.
Af og til må man bryde loven for at klare ærterne. Jeg gør det tit.
- Fik vi det hele? - Ja.
Interne Affærer. Du er arresteret for ulovlig frihedsberøvelse af Gustafson.
Der narrede du mig. Men hvordan fik du bygget de kulisser så hurtigt?
Jeg truede nogle byggefirmaer med at annullere deres kontrakter.
- Fik I det hele? - Jep.
Hector Gutierrez fra Arbejdstilsynet. Politiassistent Barnes, De er arresteret.
48 MINUTTER TIL MIDNAT
- Og dermed er første omgang slut. - Publikum er ikke tilfredse, Jon.
Vi har nu fået fint besøg i kommentatorboksen -
- af en af de ondeste kæmpere fra første sæson af WWFC:
Dan "Enkemageren" Daly. Velkommen til, Dan.
Det er mystisk. Da jeg gik hjemmefra, havde min kone taget makeup på.
Men hun skulle ikke noget. Hvad kan det betyde?
- Aner det ikke. - Heller ikke jeg.
Vi må også takke aftenens sponsor, EdenTechs Richard Cane.
Teknikerne har lånt mig de her ørepropper.
De blokerer digitale frekvenser, så hvis bomben går af, er vi beskyttet.
- Fornemt. Hvor er Cane? - Cane er i skyboksen.
- Hvad med forstærkning? - Der er ingen. Du er eftersøgt.
- Men Gustafson tilstod jo. - Under pres. Vær nu retsindig.
Jeg ved, jeg har ret, og du skal ikke kalde mig Cindy.
Eller lidt for Susanne, Birgitte og Hanne.
Hvad nu?
Beth tager ikke telefonen. Jeg håber, hun er okay.
Live -
- fra det frygtede downtown Los Angeles!
Her kommer aftenens store begivenhed!
- Chef. - Ja?
Værsgo.
- Hvad kan jeg gøre for Dem? - Kan De huske mig?
Frøken Cherry Roosevelt Tyksak Der Æder Spaghetti.
Jeg er vild med Deres nye look. Kom med mig.
Mine damer og herrer!
Det er …
… nu!
Jeg styrer mod kuglerne.
Radioen virker. Jeg er på plads. Vi har 25 minutter.
- En øl, tak. - Vi har lukket.
Kom nu. Én øl dør du sgu da ikke af.
Smut så. Den er gratis, bare du går din vej.
Jeg hører dig, Frank. Cane har en lakaj deroppe.
Frank, kan du høre mig? Der står en mand deroppe!
- Hvad sagde du? - Ikke noget.
I kender reglerne. Kæmp redeligt og fair.
Spændingen stiger. Sandhedens time er kommet.
Direkte på svarer. Hun er sikkert sammen med Gary. Lån mig din telefon.
Kom så!
Får De læst nogen gode bøger, frøken Spaghetti? Eller frøken Davenport.
Jeg nød det med den belæste husmor, der som snigmorder tager på hævntogt …
… med en pistol gemt i hofteholderen.
Og en over lænden.
Og et haglgevær -
- i sin smukke brunetteparyk.
Bind hende.
Så er jeg ved kuglerne. Jeg leder efter anordningen.
- Godt gået, Frank. - Er det her, der er gratis øl?
Åh nej.
Den må være her et sted.
Ed, kom ind.
Tag dem og skrid. Frank, kan du høre mig?
Et knæ lige i brystet!
Jeg tror, jeg kan se den.
Der er vist nogle tekniske udfordringer med nytårskuglerne.
Jeg kan ikke nå den.
Hvad foregår der?
Transmissionen censureres formentlig, så jeg skal forsøge at male et billede.
Benene er blege og hvide, dækket af bløde, brune hår.
Og mellem dem finder vi noget aldeles prægtigt. Hovedattraktionen, så at sige.
En vældig medister, der ville gøre John Dillermand grøn af misundelse.
Eller et ubagt flute med afroparyk.
Jeg har den, Ed.
Drebin. Send vagter derned!
Der er ikke noget at se. Embedsmand i funktion.
Så er det ud, kammerat.
Hør så godt efter. Mit navn er Frank Drebin fra Politipatruljen.
Forestillingen er forbi. Alle skal forlade stedet øjeblikkeligt.
- Giv mig mikrofonen. - Du holder dig bare væk.
Vil I se en rigtig mand dele øretæver ud?
Frank, de kommer!
Farvel, alle sammen. Hav en god aften.
I to går med mig.
Alle skal have ørepropper i. Også hende, så hun ikke går amok.
- Hvad ser du, Frank? - Nogle lysdioder og huller.
Den vejer vel to en halv chilidog. En timer tæller ned til midnat.
Godaften, hr. Kriminalinspektør. Kom med den.
Stop. Én forkert bevægelse, og jeg skyder computerhjernen ud på den.
Tænk dig om, Drebin. Jeg gør det her for mænd som os.
Magtfulde, retskafne mænd, der vil gøre en forskel.
Du sagde selv, at verden var bedre førhen.
Hvad har du gjort?
Væk! Stille!
"Fire hjul bevæger kroppen, to hjul bevæger sjælen."
Det har jeg læst på Quotes.com.
- Chef, hvad gør jeg med hende? - Efterlad hende. I morgen er hun død.
I kan vel køre motorcykel?
Se engang.
ANGREBSFUNKTION
Jeg vil nødigt gøre jer fortræd.
Til bunkeren!
Kom nu!
Far?
Far, hvad gør vi?
Kom så! Weird Al venter!
Ligesom i gamle dage!
Kom nu!
Ham der først.
Og så ham til højre.
Så er det nu, far!
Tak skal du have.
Længere ned.
Okay, så er der frit skud.
Nu!
Sikke en klat! Du kan stadig, far.
- Tak, far! - Jeg er stolt af dig, min dreng.
Se, hvad du har gjort, Cane. Det er ikke for sent at stoppe galskaben.
Det er ikke galskab, det er fremskridt!
Fremskridt? Fåtallets behov må aldrig veje tungere end flertallets.
Så nu står vi her, ved vejs ende.
Efter alt det, der er sket mellem dig og mig.
- Tak, Dave. Jeg klarer resten. - Jeg rodede lidt rundt i replikkerne.
- Du gjorde det skidegodt. - Vi ses på søndag.
Nej, lad være! Jeg er ikke med i filmen!
Se os lige. Er det ikke smukt? Helt efter naturens hensigt.
To mægtige kodiakbjørne i en episk tvekamp om dominans.
Vil du slås? Udmærket.
Du slog mig i maven. Lige der, hvor den er blød. Hvad skulle det til for?
- Har du aldrig været i slåskamp før? - Jo, jeg har da.
Jeg tror, jeg skal kaste op. Er det normalt?
- Skal vi slås videre? - Nej, min mave gør stadig ondt.
- Så arresterer jeg dig. - Du har stadig ikke fanget mig.
- Der er ingen steder at løbe hen. - Jeg skal ikke løbe. Jeg skal flyve.
Richard Cane …
… du er arresteret.
Han er færdig med at gøre folk fortræd. Det er overstået.
Ikke for mig.
- Lad være … - Gør det ikke, Beth.
Det nytter ikke at dræbe ham. Det vækker ikke Simon til live.
- Det ved du ikke med sikkerhed. - Sandt nok. Alt er muligt.
- Men du må lade retssystemet råde. - Og det skulle komme fra dig.
Sandheden er, at når man dræber for at få hævn, er der ingen vej tilbage.
Det sætter sig i en. En indre stemme, der bliver ved med at gentage:
"Kæft, det var fedt!" Så læg nu pistolen.
Om ikke for min skyld, så for vores. For vores fremtid sammen.
Jeg elsker dig, Beth. Smid ikke det hele væk -
- for nogle få sekunder af den fedeste følelse i hele verden.
Gør det.
RO / URO
Ronald, vågn op. Du er blevet forfremmet!
Godt gået af en stædig, gammel knark.
Gamle mænd er nok bare de sejeste, klogeste, dygtigste -
- og mest sexede væsener i verden.
Frank, du gør mig til en lykkelig kvinde.
Også jeg.
Takket været Frank Drebins heltemodige indsats nytårsaften -
- kan jeg nu meddele, at Politipatruljen er tilbage -
- med fornyet fokus på ansvarlighed og retfærdighed.
Vi vil derfor ikke se gennem fingre med Drebins tvivlsomme handlinger -
- i dagene inden.
Netop nu er Frank Drebin genstand for en gennemgribende -
- og tilbundsgående intern efterforskning.
POLITI-SPA
Beth, skål for os.
- Hvad er det, der foregår? - Det er meget mystisk.
Kom.
Taylor? Er du okay?
- Frank, jeg er bange. - Vi skal nok opklare det.
Vågn op, dit røvhul!
Tag det nu roligt.
Hov, hvad er nu det?
- Kan du høre musikken? - Ja.
Hvem fanden er I?
Har I kigget med hele tiden? Har I set mig i underhylere?
Træd lidt væk, skat.
Oversættelse: Henrik Thøgersen Scandinavian Text Service.
Den her er tilegnet en ganske særlig dame.
Beth
du er mit livs kærlighed
må det evigt vare ved
min Beth
du åbned' mit hjerte
til ny kærlighed.
Det gjorde du.
Jeg har faktisk aldrig været i et professionelt studie før.
Hvad gør den her knap?
Hold da op. Der er god lyd i, hvad?
Nej, jeg piller ikke mere.
Beth
en velformet krop
og hjerne oven i hatten
og hatte der er på min hjernes toptiliste
over hatte
og den velformede hjerne der har købt dem
og bryster
kære Beth
første gang jeg så dig på mit kontor
havde jeg kun tanke for din krop
for jeg kendte endnu ikke dit sind
sind og skind
kære Beth.
De er skidesjove at spille på. Må jeg også prøve guitaren?
Jeg har altid gerne villet kunne spille.
Sådan, ja.
Det er overraskende nemt.
Men det gør ondt i fingrene. Det er der ingen, der fortæller en.
Kære Beth.
Tak, Beth, fordi du åbnede mit hjerte for kærlighed på ny.
Jeg skulle lige en sidste gang.
Tag alle sammen godt imod verdens sidste entertainer:
Weird Al Yankovic!
Hvordan har I det derude?!
Hallo?
Er her nogen? Cane?
Onde milliardærer?
Krabbehåndsmand?
For hulen da!